Diari Oficial de la Generalitat Valenciana


Sumari del DOGV 9492, del 19-12-2022 (2022/12132)

Extracte de la Resolució de 13 de desembre de 2022, del director general de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant Resolució de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2022 i s'obri una fase addicional per a la modalitat formació per a la inserció.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9492

Data del DOGV
:   19-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12200


Data del document
:   13-12-2022

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 13 de desembre de 2022, del director general de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant Resolució de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2022 i s'obri una fase addicional per a la modalitat formació per a la inserció. [2022/12799]  
  
BDNS (identif.): 607167.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/607167)  
  
Mitjançant la Resolució de 30 de desembre de 2021, de la Direcció General de LABORA Servei Valencià d'Ocupació i Formació, publicada en el DOGV núm. 9265, de 27 de gener de 2022, es va aprovar la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2022, en aplicació de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el sistema de Formació Professional per a l'ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.  
  
Mitjançant la Resolució de 12 de juliol de 2022, de la Direcció General de LABORA Servei Valencià d'Ocupació i Formació, es va modificar la resolució esmentada i es va afegir una disposició addicional primera en la qual es faculta la persona titular de la Direcció General d'Ocupació i Formació perquè mitjançant resolució puga iniciar una fase addicional a les previstes en el resolc deu, apartat 3.a de la resolució de convocatòria.  
Mitjançant la Resolució de data 17 d'agost de 2022, de la Direcció General de LABORA Servei Valencià d'Ocupació i Formació, s'incrementa la dotació pressupostària assignada en el resolc segon de la resolució de convocatòria esmentada en 8.358.629,10 euros, que fa un import global màxim de 31.958.479,10 euros.  
Que hi ha en la línia S0218000 un crèdit disponible no vinculat a la convocatòria esmentada que puja a 2.270.974 euros, al qual s'afigen 5.658.098,77 euros de crèdit disponible procedents de la generació de crèdit per majors ingressos del Ministeri d'Educació i Formació Professional.  
D'acord amb el que s¿ha exposat, i fent ús de la facultat que confereix a aquesta Direcció General l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, s'incrementa, mitjançant la resolució a la qual fa referència aquest extracte, la dotació pressupostària de la convocatòria anteriorment esmentada, amb càrrec a la línia genèrica de subvenció S0218000, del capítol IV, del subprograma 322.52, del pressupost de LABORA Servei Valencià d'Ocupació i Formació per a l'exercici 2022, fins a un import global màxim de 00.544.553,87 euros, la qual cosa suposa un increment de 7.929.072,77 euros.  
Com a resultat de l'increment anterior al qual s'afig l'import de les renúncies en la modalitat Col·lectius (391.593,80 euros) i el de les accions formatives programades en les modalitats de Formació per a la Inserció i Formació Modular Transversal en les quals no hi ha hagut sol·licituds per part de les entitats de formació (2.615.064,80 euros), es destina a la modalitat Formació per a la Inserció 96.958.603,57 euros, per a l'obertura de la fase addicional prevista en la disposició addicional primera de la resolució de convocatòria, amb la distribució provincial que s'indica en la resolució a la qual fa referència aquest extracte.  
  
  
València, 13 de desembre de 2022.- El director general de Labora Servei Valencià d'Ocupació i Formació: Enric Nomdedéu i Biosca.